En ung mand er torsdag aften ved 19-tiden hoppet over hegnet til elefanterne i Københavns Zoo.

Det viser en video, som TV 2 Lorry har modtaget.

Alexander Kayser optog videoen og var vidne til hele episoden fra Frederiksberg Have.

På videoen ser man først manden sidde på hug på en sten ved vandet, mens elefanterne løber rundt et stykke derfra.

Manden starter med at sidde på hug på en sten, mens elefanterne løber vilde rundt. Foto: Alexander Kayser

Måske var han beruset, ellers ville man jo ikke klatre derned. Alexander Kayser, vidne

Kort efter kommer elefanterne tættere på. Manden går frem mod dem og kommer helt tæt på.

- Det lignede, at elefanterne var rasende. Folk råbte: "Kom ud derfra". Måske var han beruset, ellers ville man jo ikke klatre derned, siger han.

Læs også Zoo undersøger overvågning: Ved ikke hvor elefant-hopper blev af

Alexander Kayser fortæller, at flere personer troede, at manden ikke forstod dansk. Derfor råbte folk også på engelsk, at han skulle komme væk derfra. Alexander Kayser mener, at manden måske var fra Sydeuropa eller Mellemøsten.

00:54 Alexander Kayser var vidne til episoden i Zoo. Han mener, at manden var i livsfare. Luk video

På videoen ser man, at manden kort efter sit møde med elefanterne løber mod hegnet, der adskiller zoo's gæster fra elefanterne, og klatrer over.

- Han var meget heldig. Efter min mening var det mirakuløst, at han overlevede, siger han.

Bagefter går han helt tæt på dem. De to store elefanter har en unge mellem sig. Foto: Alexander Kayser

Københavns Politi har fået flere henvendelser fra folk, der også var vidne til episoden. Politiet sendte derefter nogle betjente ud til stedet.

Manden var dog allerede væk, da politiet nåede frem.

Der er derfor behov for en officiel anmeldelse fra Københavns Zoo, samt eventuelle overvågningsbilleder, hvis politiet skal videre i opklaringen. Det oplyser den vagthavende ved Københavns Politi til TV 2 Lorry.

Jacob Munkholm Hoeck, der er pressemedarbejder ved Københavns Zoo, fortæller, at man har sendt en person ned til Zoo for at sikre sig, at der ikke er nogen, der er kommet til skade.

Københavns Zoo har fredag set overvågingsvideoen igennem, men det er endnu uklart, hvor manden er blevet af.

Vores IT-folk sidder fortsat og ser overvågningen igennem. Vi er stadigvæk ikke helt klar over, om han har været andre steder eller ej, siger Lars Holse, der også fortæller, at Københavns Zoo ikke umiddelbart har tænkt sig selv at anmelde hændelsen til politiet.

- Vi leverer vores overvågningsmateriale til politiet. Flere personer har anmeldt det her, og så har politiet kontaktet vores sikkerhedsselskab. Men vi anmelder umiddelbart ikke, siger Lars Holse til TV 2 Lorry.

Læs også Flodheste i Zoo får tandlægetjek med gamle meloner

Elefantflokken i Zoo består af fire elefanter: Chang, en hanelefant, Surin, en hunelefant, Kungrao, en hunelefant, og Plaisak, en hanelefant, der blev født i 2017.

Efter nogle minutter kravler han over hegnet ind til Zoo. Foto: Alexander Kayser